open-index/open-wikipedia-markdown huggingface dataset:
Jodel

**Jodel** on mobiiliviestintäsovellus, jonka avulla on mahdollista viestiä ("jodlata") nimettömästi ja paikallisesti mobiililaitteen sijaintitiedon perusteella. Viestien lähettäjien sijainnit näkyvät sovelluksen muille käyttäjille ”täällä” kilometrin sisällä, ”erittäin lähellä” kahden kilometrin sisällä, ”lähellä” kymmenen kilometrin sisällä sekä ”kaukana” yli kymmenen kilometrin päässä.

Sovelluksen alkuperäinen kohderyhmä oli korkeakouluopiskelijat, mutta sen suosio on kasvanut myös muiden keskuudessa. Alkuperäisessä versiossa viitattiin korkeakouluihin lauseilla ”The Buzz on Your Campus” sekä ”Everything students at your Uni are talking about right now”, mutta lauseet on sittemmin poistettu sovelluksesta.

Sovelluksen käyttöehdot kieltävät sovelluksen käytön alle 16-vuotiailta. Jodelin säännöissä kielletään myös esimerkiksi henkilökohtaisten tietojen paljastaminen, sekä kiusaaminen, vihapuhe, seksuaalinen sisältö, väkivallan edistäminen, roskaposti ja mainokset. Jodelin viralliset arvot muistuttavat sovelluksen tarkoituksesta olla muun muassa positiivinen, ystävällismielinen, auttavainen, ja kunnioittava alusta kaikille.

Jodelissa voi seurata erilaisia kanavia, esimerkiksi eri yliopistoihin, tiedekuntiin ja ainejärjestöihin liittyviä kanavia. Monissa kaupungeissa suosituimmat kanavat ovat ”naiset”, ”bongaukset”, ”tunnustuksia” sekä ”fantasiat”.

## Haittapuolet

Jodelin anonymiteetti ja ”vapaus sanoa mitä vaan” ovat aiheuttaneet huolta esimerkiksi somebloggaaja-kirjailija Natalia Tolmatsovassa, jonka mukaan Jodelissa syyllistytään asiattomien ja loukkaavien viestien kirjoitteluun sekä esimerkiksi joissakin yrityksissä, joiden yrityssalaisuuksia on vuodettu Jodeliin.

Jodelissa julkaistuista viesteistä ainakin yksi on johtanut tutkintapyyntöön väärän ilmiannon takia sekä toinen tutkintaan perättömän pommiuhkauksen takia. Suomen puolustusvoimissa on esiintynyt joitakin ongelmia varusmiesten varuskunta-alueilla käymien Jodel-keskusteluiden suhteen.

Heinäkuussa 2022 järjestetyllä Suomen partiolaisten Finnjamboree Kajolla ilmeni kiusaamistapauksia, jotka olivat lähtöisin Jodel-sovelluksessa käydyistä anonyymeistä keskusteluista. 

## Lähteet

## Aiheesta muualla
* Jodel on virtuaalinen vessanseinä, jolla kysytään sitä, mitä ei muuten kehdata, Aviisi 11.11.2016
* Jodel – Mikä se on ja miten siinä voi menestyä?, OpiskelijaKaupunki.fi 25.10.2016
* Jodlaaminen vai jodelaaminen? Keskustelusovellus sai räjähdyssuosion Turussa, Yle Uutiset 17.10.2016
Klikinsäästäjä

**Klikinsäästäjä** oli suomalainen verkkosivusto ja Facebook-yhteisö. Yhteisön perusti Lauri Skön kesällä 2015 vastalauseena klikkiotsikoiden lisääntymiselle internetissä. Klikinsäästäjä kokosi päivittäin Facebook-sivulleen juttuja, joiden otsikot antavat turhia lupauksia sisällöstä. Kuka tahansa saattoi ilmiantaa klikkauksia kalastelevan otsikon. Ilmiannon ohessa kerrottiin, mistä jutussa on oikeasti kyse ja miten otsikko kannattaisi muotoilla. Yhteisö keräsi Facebookissa yli 160 000 tykkääjää ja Klikinsäästäjä voitti Some Awardsien Vuoden someilmiö -palkinnon vuonna 2016.

Marraskuussa 2021 Klikinsäästäjän Facebook-sivulla ilmoitettiin sivuston lopettavan toimintansa.

## Momentum-sovellus
Klikinsäästäjän ylläpitäjät julkaisivat maaliskuussa vuonna 2016 Momentum-sovelluksen, joka seuloo uutisvirrasta pois klikkiotsikoita. Ensimmäisen vuorokauden aikana sovellus keräsi tuhat testaajaa. Sovellus kokoaa yhteen uutisia suurimpien suomalaisten sanomalehtien ja tv-kanavien verkkosivuilta. Jos käyttäjä pitää jotakin otsikkoa klikkiotsikkona, hän voi ehdottaa tilalle selkeämpää otsikkoa. Mikäli muut käyttäjät äänestävät tämän otsikon alkuperäistä paremmaksi, se korvaa sovelluksessa alkuperäisen otsikon.

Sovellus näyttää käyttäjälleen kohdennettuja mainoksia. Momentum kehittää mainontaa siihen suuntaan, että myös lukijat kokevat sen hyödyllisenä ja kiinnostavana. Momentumin käyttäjä voi kuitenkin halutessaan käyttää sovellusta ilman mainoksia.

Momentum-sovellus ei ole enää saatavilla Google Play -kaupasta.

## Lähteet

## Aiheesta muualla
* 
*
Jonas Nay

**Jonas Nay** (s. 20. syyskuuta 1990 Lyypekki, Länsi-Saksa) on saksalainen näyttelijä ja muusikko. Suomessa hänet tunnetaan luultavasti parhaiten pääosasta televiosarjassa *[[Deutschland 83]]*.

## Ura
Jonas Nay aloitti näyttelijänuransa vuonna 2005 näyttelemällä saksalaisessa lastenohjelmassa *Vier gegen Z*. Tämän jälkeen hän vieraili useissa saksalaisissa rikos- ja draamasarjoissa. Vuonna 2010 hän näytteli lyhytelokuvassa *Morgen ist auch noch ein Tag*. Vuonna 2013 hän teki ensimmäiset elokuvaroolinsa elokuvissa *Dear Courtney* ja *König von Deutschland*. Vuonna 2015 hän tähditti miespääosaa televisiosarjassa *[[Deutschland 83]]*, josta tuli kansainvälinen menestys. Hän toimii myös Nortern Lights -nimisen yhtyeen päälaulajana.

## Yksityiselämä
Hän suoritti siviilipalveluksen työskentelemällä vammaisuudesta kärsivien parissa.

## Lähteet

## Aiheesta muualla
* Rotten Tomatoes: Jonas Nay
*
Viesturs Kairišs

**Viesturs Kairišs** (myös **Viestur Kairish**; s. 30. tammikuuta 1971 Riika) on latvialainen ooppera-, elokuva- ja teatteriohjaaja. Hän on tehnyt menestyneen uran oopperaohjaajana Saksassa ja Latviassa. Elokuvat ja näytelmät, joita hän on ohjannut, ovat kiertäneet eurooppalaisia festivaaleja.

Kairišs valmistui elokuva- ja teatteriohjaajaksi Latvian kulttuuriakatemiasta vuonna 1997. Sen jälkeen hän on ohjannut näytelmiä Latviassa ja ulkomailla. Useat hänen ohjauksistaan ovat saavuttaneet kansainvälistä mainetta ja hän on ohjannut töitä muun muassa Berliinin ja Kölnin oopperaan.

Kairišs ohjasi suomalais-latvialaisena yhteistuotantona valmistetun elokuvan *[[Melanijan tie]]*, joka oli Latvian kaikkien aikojen suurin elokuvahanke. Elokuva kuvasi 1940-luvun Latviaa ja Stalinin aiheuttamien karkotusten vaikutusta latvialaisten elämään.

## Oopperoita
* 2014 – *[[Valentina (ooppera)|Valentina]]*, Arturs Maskats (Latvian kansallisooppera)
* 2014 – *[[Macbeth (ooppera)|Macbeth]]*, Giuseppe Verdi (Darmstadtin kaupunginteatteri)
* 2014 – *[[Taika-ampuja]]*, Carl Maria Von Weber (Kölnin ooppera)
* 2013 – *[[Kesäyön unelma (ooppera)|Kesäyön unelma]]*, Benjamin Britten (Berliinin koominen ooppera)
* 2011 – *[[Jumalten tuho]]*, Richard Wagner (Latvian kansallisooppera)
* 2010 – *[[Il Trittico]]*, Giacomo Puccini (Latvian kansallisooppera)
* 2008 – *[[Siegfried (ooppera)|Siegfried]]*, Richard Wagner (Latvian kansallisooppera)
* 2007 – *[[Valkyyria (ooppera)|Valkyria]]*, Richard Wagner (Latvian kansallisooppera)
* 2001 – *[[Taikahuilu]]*, Wolfgang Amadeus Mozart (Latvian kansallisooppera)
* 1999 – *[[Jevgeni Onegin (ooppera)|Jevgeni Onegin]]*, Pjotr Tšaikovski (Latvian kansallisooppera)

## Teatterinäytelmiä
* 2010 – *[[Kasimir ja Karoline]]*, Ödön von Horváth (Latvian kansallisooppera)
* 2009 – *[[Pinocchio’s Ashes]]*, Jokum Rohde (Latvian kansallisooppera)
* 2008 – *[[Heldenplatz]]*, Thomas Bernhard (Daile-teatteri)
* 2003 – *[[Kolmen pennin ooppera]]*, Bertolt Brecht (Latvian kansallisooppera)
* 2003 – *[[Idiootti]]*, Dostojevski (Riian uusi teatteri)
* 2003 – *[[The Serpent (play)|The Serpent]]*, Mircea Eliade (Riian uusi teatteri)
* 2001 – *Tumšie brieži*, Inga Ābele  (Riian uusi teatteri)
* 2001 – *Margarēta*, Māra Zālīte (Riian uusi teatteri)
* 2000 – *Hotel Europa*, Goran Stefanovsky (Wienin juhlaviikot)

## Filmografia
* 2015 – *[[Melanijan tie]]* (kokoillan elokuva)
* 2014 – *[[Pelikāns tuksnesī]]* (dokumentti)
* 2009 – *Loengrins no Varka Kru* (dokumentti)
* 2006 – *Tumšie brieži* (kokoillan elokuva)
* 2004 – *Romeo un Džuljeta* (dokumentti)
* 2004 – *Piemineklis* (dokumentti)
* 2002 – *Pa ceļam aizejot* (kokoillan elokuva)
* 2001 – *Burvju flauta* (kokoillan elokuva)
* 2000 – *Kāzas* (lyhytelokuva)
* 1998 – *Vilciens* (lyhyt dokumenttielokuva)

## Aiheesta muualla
* Viesturs Kairišsin kotisivut. 
* 
*
Annika Sandelin

**Annika Heidi Marianne Sandelin-Lindberg** (s. 3. kesäkuuta 1972 Helsinki) on suomalainen ruotsiksi kirjoittava kirjailija ja kirjastonhoitaja. Hän kirjoittaa pääasiassa lastenkirjallisuutta.

Sandelin valmistui filosofian maisteriksi Helsingin yliopistosta vuonna 2000 pääaineenaan pohjoismainen kirjallisuus. Hän on suorittanut kirjastonhoitajan jatko-opintoja Åbo Akademissa. Sandelin osallistui 12 muun kanssa Åbo Akademin ensimmäiseen kirjailijakoulutukseen *Litterärt skapande* 2001–2002.

Sandelinin esikoisteos oli hänen serkkunsa Stella Parlandin kanssa kirjoittama *Dikter om öden och döden* (1999). Vuonna 2018 Sandelin sai Vanessapriset-palkinnon. Vuonna 2021 hänet palkittiin Anni Swan -mitalilla teoksestaan *Silkesapans skratt* (suom. *Silkkiapinan nauru*). Teos oli myös Arvid Lydecken -palkintoehdokkaana.

Sandelinin isä oli runoilija Peter Sandelin.

## Teokset
### Suomennetut
* 
* 
* *Somat sormet: meidän vauvan ensikirja = Söta fingar: bebins första bok*. Jukka Itkonen, Matti Pikkujämsä. Ruotsinnos Annika Sandelin. Otava, 2010 
*    
*    
*    
* *Oma maa mansikka = Smultronstället*. Kuvittanut Anne Vasko. Toimittaneet Katariina Heilala ja Leena Järvenpää. Käännös Annika Sandelin. Tammi, 2016. 
*    
*    
*    
*    
*    

;Yokon yökirja -sarja
*    
*    
*    
*    

### Suomentamattomia
* 
* Karin Erlandsson, Katarina Gäddnäs, Annika Sandelin ym.: *Man har sina sidor. En antologi om män*. Söderströms, Helsingfors 2003. 
* *Vem är rädd för... Berättelser om vargen*. Useita tekijöitä. Söderström, 2008. 
* *De siamesiska kusinerna*. Söderströms, 2010. 
* *Potatisens dröm*. Schildts & Söderströms, 2016. 
* 

## Lähteet
Signe Mörne

**Signe Antoinette Mörne**, o.s. *Hagelstam* (15. maaliskuuta 1875 – 17. marraskuuta 1952), oli suomalainen näyttelijä, lausuja ja kirjailija.

## Elämäkerta
Signe Mörne kävi Helsingin Ruotsalaisen teatterin oppilaskoulun ja opiskeli teatterialaa Kööpenhaminassa Betty Henningsin oppilaana. Hän oli Ruotsalaisen teatterin näyttelijä 1915–1920. Hän esiintyi ensimmäisen kerran oppilaskoulun kanssa 1915 Helena Nybomin näytelmässä  *Silkeshärvan*, Ida Branderin opastuksella. Seuraavana vuonna Mörne näyttelijä jälleen oppilaskoulun kanssa Einar Christiansenin komediassa *Skvaller (Folkesnak)*. Viimeisen kerran hän näytteli vuonna 1917, ja kyseessä oli August Strindbergin *Påsk*, jossa hänen roolinsa oli Kristina.
Mörnen näyttelijänura oli lyhyt mutta kiinnostus teatteriin säilyi koko eliniän, sillä hän esiintyi lausujana.

Mörne avioitui runoilija Arvid Mörnen kanssa 1899, ja heille syntyi kolme lasta, joista  Barbro Mörnestä tuli kääntäjä ja kirjailija. Vuodesta 1923 aivan viime vuosiin saakka hän oli Kauniaisissa Itäisen ruotsalaisen seurakunnan yhdistyksen puheenjohtaja. Hän oli myös mukana espoolaisen Solvallan lastentarhan toiminnassa.
Mörne kirjoitti yhdessä tyttärensä Barbro Mörnen kanssa kirjan *Soldatbrev från Finlands krig 1939–1940* (Söderströms 1940).

Kauniaisissa on Mörnen mukaan nimetty Signenkuja, jonka varrella on perheen rakennuttama huvila.

## Teokset
**Soldatbrev från Finlands krig 1939–1940* (1940)

## Lähteet
**Svenska folkskolans kalender* (1953)
**Svenska Teaterns i Helsingfors  repertoar 1860–1975* (1977)

### Viitteet
Saksan 20. vuoristoarmeija

**Saksan 20. armeija** perustettiin 14. tammikuuta 1942 Lapin armeijana (), jonka tehtävänä oli johtaa Pohjois-Norjassa ja Suomessa olevia Saksan maavoimien joukkoja toisessa maailmansodassa. Yhtymän nimi muutettiin 20. vuoristoarmeijaksi 22. kesäkuuta 1942. Yhtymä lakkautettiin Norjassa Saksan antauduttua.

## Perustaminen
Johtajan ohjeen No 37 seurauksena 7. marraskuuta 1941 annetuissa täydentävissä OKW:n ohjeissa määrättiin Dietl perustamaan Lapin armeijan päämaja niin pian kuin mahdollista ja Saksan Norjan-armeijan () päämajan palata Norjaan. Lapin armeijan tuli ottaa johtoonsa kaikki Suomessa olevat saksalaiset joukot.

## Kokoonpano
*Saksan 2. vuoristodivisioona
*Saksan 6. vuoristodivisioona
*Saksan 7. vuoristodivisioona
*Saksan 163. jalkaväkidivisioona
*Saksan 169. jalkaväkidivisioona
*Saksan 210. jalkaväkidivisioona
*6. SS-vuoristodivisioona Nord
*Suomen 3.D
*Saksan 211. panssaripataljoona
*Saksan 741. rynnäkkötykki pataljoona
*Saksan 742. rynnäkkötykki pataljoona

## Komentajat
Armeijan komentajina olivat:
*kenraalieversti Eduard Dietl 14. tammikuuta 1942 – 23. kesäkuuta 1944
*kenraalieversti Lothar Rendulic 25. kesäkuuta 1944 – 21. tammikuuta 1945
*vuoristojoukkojen kenraali Franz Böhme 21. tammikuuta 1945 –

## Katso myös
*Saksan 122. jalkaväkidivisioona
*Saksan 163. jalkaväkidivisioona
*Rynnäkkötykkiprikaati 303

## Lähteet
*
* 

### Viitteet
Tomb Raider (vuoden 2018 elokuva)

**Tomb Raider** on vuonna 2018 ensi-iltansa saanut yhdysvaltalainen seikkailuelokuva, jonka on ohjannut Roar Uthaug. Se perustuu Crystal Dynamicsin vuonna 2013 julkaisemaan samannimiseen videopeliin. Päähenkilö Lara Croftia esittää Alicia Vikander. *Tomb Raider* sai maailmanensi-iltansa Berliinissä 2. maaliskuuta 2018. Elokuvateattereihin se ilmestyi 16. maaliskuuta 2018. 

Vikander on kiinnitetty rooliin jatko-osaan *Tomb Raider 2*, joka on suunnitteilla vuodelle 2022.

## Näyttelijät

## Tuotanto
Vuonna 2011 GK Films sai elokuvaan oikeudet, ja yhtiö alkoi suunnitella *Tomb Raider* -sarjalle uudelleenkäynnistyselokuvaa.

Maaliskuussa 2013 MGM liittyi GK Filmsin seuraksi kehitys- ja tuotantotiimiin. MGM kertoi kesäkuussa 2013 sopineensa elokuvan käsikirjoittamisesta Marti Noxonin kanssa.

Ensimmäisenä näyttelijänä elokuvaan valittiin ruotsalainen Alicia Vikander Lara Croftin rooliin.

Elokuvan kuvaukset aloitettiin 23. tammikuuta 2017 Etelä-Afrikassa ja päätettiin 9. kesäkuuta Britanniassa. Elokuvassa on useita kohtauksia Lontoosta, ja Lara Croftin kartanoa esittää Wilton House -niminen talo Salisburyssä, Etelä-Englannissa. Luontokohtaukset kuvattiin eri sijainneissa Etelä-Afrikassa, mutta useat toimintakohtaukset ja myös Hongkongiin sijoittuva osuus Kapkaupungissa.

Musiikin elokuvaan sävelsi Tom Holkenborg.

## Arvosteluja

## Lähteet
Thanks a Lot

**Thanks a Lot** on Ernest Tubbin studioalbumi vuodelta 1964. Se sijoittui *[[Billboard]] Country Albums* -listan sijalle 7.

## Kappaleet
# Thanks a Lot (säv. Eddie Miller, Don Sessions)
# Way That You’re Living (säv. Jimmy Swan)
# Green Light (säv. Hank Thompson)
# Your Side of the Story (säv. Justin Tubb)
# There She Goes (säv. Eddie Miller, W. S. Stevenson, Durwood Haddock)
# That’s All She Wrote (säv. Jerry Fuller)
# Steppin’ Out (säv. Billy Starr)
# Stop Me If You’ve Heard This One Before (säv. J. Tubb)
# I Almost Lost My Mind (säv. Ivory Joe Hunter)
# Big Fool of the Year (säv. J. Tubb)
# Take a Letter Miss Gray (säv. J. Tubb)
# Lonesome 7-7203 (säv. J. Tubb)

## Arvostelut
* Allmusic: 

## Lähteet
Italian ympäriajo 2017

**Italian ympäriajo 2017** oli järjestyksessään 100. Italian ympäriajo. Se alkoi Algherosta 5. toukokuuta ja päättyi Milanoon 28. toukokuuta 2017.

## Joukkueet

## Etapit

## Kokonaistilanne

## Lähteet

## Aiheesta muualla
Vähä Kausjärvi

**Vähä Kausjärvi**  on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen.

## Maantietoa
Järven pinta-ala on 13 hehtaaria ja sen vedenpinnan korkeus on 116,6 metriä meren pinnan yläpuolella. Siihen laskee kolme metsäojaa lähiympäristön ojitetuilta soilta eikä ojien latvoilla ole enää muita järviä. Vähä Kausjärvi on siten valuma-alueensa latvajärviä. Järven laskuoja Toussunoja lähtee järven lounaispäästä ja se putoaa 11 metriä lähes 600-metrisellä matkallansa Kyynäröjärveen. Järvi on 1,2 kilometriä pitkä, 250 metriä leveä ja sen rantaviivan pituus on 2,6 kilometriä. Sen leveintä kohtaa lukuun ottamatta järvi on muutoin hyvin kapea. Lähiympäristö on asumatonta kumpareista moreenimaastoa. Järven pohjoispäätä sivuaa metsätie, joka lähtee seututieltä 130 Lastustenkulmalta ja joka vie Tervajärven pohjoispuolelle. Sivuamiskohdan lähellä sijaitsee laavu ja nuotiopaikka, jotka kuuluvat Birgitan polun reitistöön.

## Historiaa
Järvi sijaitsi metsässä ja sen kautta kulki ainoastaa talvite, jonka korvasi myöhemmin vuoden 1975 peruskartassa näkyvä metsäautotie. Hailunrahkan luontainen puro avattiin koneellisesti kaivetulla suo-ojalla samaan karttaan mennessä.

## Lähteet
Mörne

**Mörne** on sukunimi. Se on muun muassa seuraavien suomalaisten henkilöiden sukunimi:

* Arvid Mörne (1876–1946), kirjailija
* Axel Mörne (1886–1935), arkkitehti
* Barbro Mörne (1903–1987), kirjailija ja kirjastonhoitaja, Arvid Mörnen tytär
* Gudrun Mörne (1905–1981), toimittaja ja lastenkirjailija, Arvid Mörnen tytär
* Håkan Mörne (1900–1961), matkakirjailija, Arvid Mörnen poika
* Signe Mörne (o.s. *Hagelstam*, 1875–1952), näyttelijä, lausuja ja kirjailija, Arvid Mörnen puoliso
Salla Vuorikoski

**Salla Vuorikoski** (s. 1977) on suomalainen toimittaja ja tuottaja, joka työskentelee Helsingin Sanomissa. Aikaisemmin hän on työskennellyt Suomen Kuvalehdessä, MTV Uutisissa sekä Yle Uutisissa. Vuorikoski on erikoistunut tutkivaan journalismiin, ja tyypillisesti hänen juttunsa käsittelevät yhteiskunnallisia aiheita, kuten politiikkaa ja taloutta.  

## Ura
Hän työskenteli MTV:ssä vuosina 2002–2015 muun muassa *[[45 minuuttia]]* -ohjelmassa sekä MTV:n uutistoimituksessa. Vuodesta 2016 lähtien hän oli Ylen ajankohtaistoimittaja, kunnes irtisanoutui tehtävästään pääministeri Juha Sipilää ja Terrafame-kaivoksen rahoituspäätöstä koskeneen kohun seurauksena ja siirtyi Suomen Kuvalehden palvelukseen. Opiskeluaikanaan hän työskenteli Radio Keski-Suomessa.

Vuorikoski ja Jussi Eronen saivat vuonna 2009 Bonnierin journalistipalkinnon kategoriassa vuoden journalistinen teko WinCapita-uutisoinnistaan. Vuorikoski sai Lumilapio-palkinnon vuonna 2010 Nova Group -yhtiötä koskeneista jutuista, jotka hän teki yhdessä Erosen ja Raija Kantomaan kanssa. Vuorikoski valittiin Vuoden kellokkaaksi 2016.

Toukokuussa 2017 julkaistiin Vuorikosken, Erosen ja Jarno Liskin kirjoittama kirja *[[Ylegate]]*, joka käsittelee Ylen kriisiä.

Vuorikoski on toiminut 2010-luvulla Tutkivan journalismin yhdistyksen puheenjohtajana ja hallituksen jäsenenä.

## Tunnustukset
* Bonnierin vuoden journalistinen teko 2008 Jussi Erosen kanssa, MTV3:n 45 minuuttia-ohjelman Wincapita-uutisointi
* Lumilapio-palkinto 2010, tutkivasta työstä koskien vuoden 2007 eduskuntavaalien suurinta rahoittajaa Nova Group -yhtiötä.

## Lähteet

## Aiheesta muualla
* 
* Jyväskylän yliopisto, Humanistis-yhteiskuntatieteellinen tiedekunta, Alumnit
Zagrebin raitiotieliikenne

**Zagrebin raitioliikenne** on yksi Zagrebin julkisen liikenteen muodoista.

## Historia
Zagrebin kaupunki kasvoi 1800-luvun lopulla merkittävästi, minkä myötä kaupungin johto alkoi miettiä raitiotien perustamista. Ranskalaisinsinööri Raoul Pierre Alexandre Gautier ehdotti hevosraitiotien rakentamista, mutta varojen puutteen vuoksi kaupunginhallitus ei hyväksynyt suunnitelmia. Tämän myötä Gautier rakennutti raitiotien itse. Lupa rakennustöille annettiin 1890-luvun vaihteessa.

Rakennustyöt aloitettiin maaliskuussa 1891 ja hevosraitiotie avattiin saman vuoden syyskuussa. Linjasto oli rakennettu kahdeksan kilometriä pitkäksi.

Hevosraitiotie ei pitkään kuitenkaan vastannut kaupungin kasvavia tarpeita, jonka myötä raitiotie haluttiin sähköistää. Sopimus raitiotien sähköistämisestä allekirjoitettiin vuonna 1909 ja ensimmäinen sähköinen raitiotielinja avattiin virallisesti elokuussa 1910. Hevosraitiotie oli toiminnassa kuitenkin vielä jonkin aika, kunnes hevoset siirrettiin Velika Goricaan.

Ensimmäinen maailmansota vaikeutti raitiotien toimintaa, sillä armeija tarvitsi ajolangoissa käytettyä metallia ja varaosien hankinta oli vaikeaa. Sodan jälkeen, vuonna 1922, kaupunkiin saatiin ensimmäinen kroatialaisvalmisteinen raitiovaunu.

1950-luvulla kalustoa uusittiin hankkimalla Đuro Đakovićilta uusia TMK 101-mallin raitiovaunuja. Uudemmat TMK 201-mallin vaunut toimitettiin vuosien 1973–1974 aikana. Myöhemmin vuosina 1976–1986 raitiovaunuja toimitti tšekkoslovakialainen ČKD Tatra. Yhtiö toimitti kaupunkiin vaunumalleja Tatra T4 ja Tatra KT4.

Raitiovaunuverkostoa laajennettiin 1970- ja 1980-luvuilla Sopotin kautta Novi Zagrebin alueelle.

Kroatian itsenäistymisen jälkeen Zagrebački električni tramvaj otti raitiotien liikennöinnin vastuulleen. Koska rahaa uusiin kalustohankintoihin ei ollut, joutui kaupunki 1990-luvun puolivälissä ostamaan käytettyjä GT6-vaunuja Saksasta. Linjastoa pystyttiin kuitenkin 2000-luvun alussa laajentamaan Dubeciin sekä Prečkoon. Lisäksi kaupunkiin hankittiin ensimmäiset matalalattiaiset raitiovaunut, jotka valmisti Crotram.

## Kalusto
Alla olevassa taulukossa on Zagrebin raitioliikenteessä (linjaliikenteessä) tällä hetkellä käytettävät raitiovaunutyypit.

## Lähteet

## Aiheesta muualla

*Virallinen kotisivu
Espanjan ympäriajo 2014

**Espanjan ympäriajo 2014** oli järjestyksessään 69. Espanjan ympäriajo. Se alkoi 23. elokuuta Jerez de la Fronterasta ja päättyi Santiago de Compostelaan 14. syyskuuta 2014. Ympäriajo sisälsi 21 etappia, joiden yhteispituus oli 3&nbsp;181,5 kilometriä.

Alberto Contador voitti kokonaiskilpailun, Chris Froome oli toinen ja Alejandro Valverde sijoittui kolmanneksi. Pistekilpailun voitti John Degenkolb, mäkikirikilpailun Luis León Sánchez, yhdistelmäkilpailun Alberto Contador ja joukkuekilpailun Team Katusha.

## Joukkueet

## Etapit

## Kokonaistilanne

## Lähteet
Franssila

**Franssila** on suomalainen sukunimi. Tunnettuja Franssiloita ovat muun muassa:

* Juho Franssila (1867–1945), näytelmäkirjailija
* Kaarlo Franssila (1869–1950), kouluneuvos, päätoimittaja ja kouluhallituksen osastopäällikkö
* Matti Franssila (1905–1976), mikroklimatologi ja Ilmatieteen laitoksen johtajana
* Miika Franssila (s. 1993), jääkiekkoilija
* Sami Franssila (s. 1959), materiaalitieteen professori
Norprogesteroni

**Norprogesteroni** (C20H28O2) on steroideihin kuuluva orgaaninen yhdiste. 

## Ominaisuudet ja valmistus
Norprogesteroni muistuttaa rakenteeltaan huomattavasti progesteronia ja poikkeaa siitä ainoastaan siten, että asemassa 19 olevaan hiileen ei ole sitoutunut metyyliryhmää. Norprogesteronin havaittiin olevan vaikutuksiltaan samankaltainen progesteronin kanssa, mutta tätä 4&ndash;8 voimakkaampi. Norprogesteronia on tutkittu muun muassa kohdunkaulansyövän hoitoon, jossa se osoittautui ruiskeena annettuna tehokkaaksi. Norprogesteronin ominaisuuksia tutkivat muun muassa Carl Djerassi ja Luis Miramontes ja heidän tutkimuksensa johtivat myöhemmin noretisteronin kehittämiseen.

Ensimmäisen kerran norprogesteronia valmisti Maximilian Ehrenstein vuonna 1944 12-vaiheisella prosessilla lähtien strofantidiinista. Näin saatu tuote oli suhteellisen epäpuhdasta ja vuonna 1951 Djerassi ja Miramontes valmistivat yhdistettä puhtaana Birch-pelkistyksen avulla aromaattisesta lähtöaineesta.

## Lähteet
Annika Hicks

**Annika Hicks** (s. 26. kesäkuuta 1991) on kanadalainen maastohiihtäjä.

Hicks kilpaili maastohiihdon maailmancupissa ensimmäisen kerran joulukuussa 2012 Canmoressa. Ensimmäiset maailmancupin pisteensä hän saavutti helmikuussa 2017 oltuaan Pyeongchangin 15 kilometrin yhdistelmäkilpailussa 26:s.

## Lähteet
Sadie White

**Sadie White** (s. 8. tammikuuta 1996) on kanadalainen maastohiihtäjä.

White kilpaili maastohiihdon maailmancupissa ensimmäisen kerran helmikuussa 2017 Pyeongchangissa. Siellä hän sijoittui 15 kilometrin yhdistelmäkilpailussa 29:nneksi saavuttaen ensimmäiset maailmancupin pisteensä. Hän oli kilpailun viimeinen maaliintulija.

## Lähteet
Dahria Beatty

**Dahria Beatty** (s. 7. maaliskuuta 1994) on kanadalainen maastohiihtäjä.

Beatty kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti maaliskuussa 2016 oltuaan Ski Tour Canadan perinteisen hiihtotavan sprintissä Canmoressa 15:s. Normaalissa maailmancupin kilpailussa hänen paras sijoituksensa on 16. sija Dresdenin vapaan hiihtotavan sprintistä tammikuussa 2019 ja Planican vapaan hiihtotavan sprintistä joulukuussa 2019.

Beattyn parhaat sijoitukset arvokilpailujen henkilökohtaisilla matkoilla ovat vapaan hiihtotavan sprintin 13. sija Pyeongchangin olympialaisissa 2018 ja 10 kilometrin perinteisen hiihtotavan väliaikalähtökilpailun 18. sija Pekingin olympialaisissa 2022.

## Lähteet

## Aiheesta muualla
Suomen Psykologinen Seura

**Suomen Psykologinen Seura** on psykologian alan tieteellinen yhdistys, joka pyrkii tukemaan ja kehittämään psykologista tutkimus- ja julkaisutoimintaa sekä psykologian alan käytännön toimintaa Suomessa. Vuonna 1952 perustettu yhdistys osaltaan tuo yhteen ja luo kanssakäymistä psykologian perustutkimuksen ja soveltavan psykologian edustajien välille Suomessa.

Suomen Psykologinen Seura kuuluu suomalaisena psykologijärjestönä vuonna 1889 perustettuun Kansainväliseen psykologisten tieteiden unioniin (International Union of Psychological Sciences, IUPsyS) ja psykologisia testejä koordinoivaan järjestöön (International Test Commission). Yhdistys on jäsen myös suomalaisten tieteellisten yhdistysten kattojärjestössä Tieteellisten seurain valtuuskunnassa.

Yhdistys järjestää kahden vuoden välein kansallisen psykologian alan kongressin yhdessä Suomen Psykologiliiton sekä Suomen Psykologian Opiskelijain Liiton kanssa. Lisäksi yhdistyksen jaostot järjestävät tyypillisesti 1-2-päiväisiä kokouksia alaltaan. Suomen Psykologinen Seura järjestää myös muita kokouksia ja esitelmätilaisuuksia. Yhdistys kustantaa vertaisarvioituja empiirisiä tutkimuksia julkaisevaa ''Psykologia''-lehteä
sekä monografisarjoja Acta Psychologica Fennica A ja B. Seuran edustaja osallistuu myös Scandinavian Journal of Psychologyn ja International Journal of Psychologyn toimitusneuvostoihin. Seura jakaa joitain palkintoja ja apurahoja ansiokkaille väitöskirja ja pro gradu -töille.

## Lähteet
Chisa Ōbayashi

**Chisa Ōbayashi** (; s. 27. joulukuuta 1984) on japanilainen maastohiihtäjä.

Ōbayashi kilpaili maastohiihdon maailmancupissa ensimmäisen kerran Ramsaussa joulukuussa 2004. Ensimmäiset maailmancupin pisteensä hän saavutti yli 12 vuotta myöhemmin Pyeongchangissa helmikuussa 2017 sijoituttuaan 15 kilometrin yhdistelmäkilpailussa 18:nneksi. Ennen sitä hän oli ollut parhaimmillaan maailmancupissa 37:s. Ōbayashi osallistui Oberstdorfin MM-kilpailuihin 2005 sijoittuen 15 kilometrin yhdistelmäkilpailussa 47:nneksi, 30 kilometrin perinteisen hiihtotavan yhteislähtökilpailussa 48:nneksi ja 10 kilometrin vapaan hiihtotavan kilpailussa 52:nneksi.

## Lähteet
Herman Koch

**Herman Koch** (s. 5. syyskuuta 1953 Arnhem, Alankomaat) on alankomaalainen kirjailija. Hän on kolumnisti ja kirjoittanut novelleja ja romaaneja. 

## Elämä ja tuotanto
Koch näytteli ennen kirjailijan uraansa radiossa, televisiossa ja elokuvissa. Elokuvissa hänellä on ollut enimmäkseen sivurooleja. Hän on yksi pitkäkestoisen, Alankomaiden television vuosina 1990–2005, esittämän satiiris-absurdin sarjan *Jiskefet* (Roskapönttö) luojista. Hän on myös näytellyt kyseisessä sarjassa. 

Koch on naimisissa ja hänellä on yksi lapsi. 

Suomeksi Kochilta on ilmestynyt viisi romaania. Ensimmäinen, *Illallinen* (2012)  on ollut kotimaassaan menestys, sitä on myyty lähes 500&nbsp;000 kappaletta. Sen jälkeen häneltä on ilmestynyt romaanit *Lääkäri* (2013), *Naapuri* (2015), * Pormestari * (2017) ja uusimpana omaelämäkerrallinen *Suomen päivät* (2020).

## Lisää aiheesta
* Yli miljoona kirjaa myynyt Herman Koch lypsi nuorena lehmiä Pohjois-Karjalassa Yle
Owe Wikström

**Owe Wikström** (s. 16. huhtikuuta 1945 Överluleån pitäjä) on ruotsalainen teologi, kirjailija, psykoterapeutti ja pappi. Vuosina 1984–2012 hän toimi uskontopsykologian professorina Uppsalan yliopistossa.

Uskontotieteen piirissä Wikström on tunnettu tutkimuksistaan koskien uskonnon suhdetta erilaisiin kliinisiin psykologisiin tiloihin, kuten traumoihin ja fobioihin. Hän on tutkinut modernia kirjailijuutta ja klassisia säveltäjiä käyttämällä sosiaalikonskruktiivisia ja psykodynaamisia teorioita. Tieteellisten julkaisujen lisäksi hän on kirjoittanut kymmeniä kirjoja musiikista, kirjallisuudesta, taiteesta ja populaarikulttuurista.

Wikström nimitettiin professoriksi vuonna 1984. Hänet tunnetaan kansainvälisesti myös Erasmus-ohjelman piirissä. Wikström on usein myötävaikuttanut mediassa kulttuurisissa ja uskonnollisissa kysymyksissä. Wikström on Nathan Söderblom -yhdistyksen jäsen. Hän tuli tunnetuksi suuremmalle yleisölle julkaistessaan teoksensa *Med Långsamhetens Lov* vuonna 2001. Teosta on myyty Ruotsissa 150&nbsp;000 kappaletta ja se on käännetty kymmenelle kielelle.

## Bibliografia
* *Guds ledning av människolivet*, 1975. 
* *Stöd eller börda?*, 1980. 
* *Raskolnikov - den kluvnes väg mot helhet*, 1982.
* *De ofrånkomliga orden*, 1982.
* *Hypnos och symboldrama*, 1982.
* *Den religiösa människan*, 1985. (*Uskonnollinen ihminen*, 2009.) 
* *Den outgrundliga människan: livsfrågor, psykoterapi och själavård *, 1990. (*Salattu ihminen: elämän syvät kysymykset ja parantava keskustelu*, 2000.)
* *Identitet och fördjupning*, 1992. 
* *Om heligheten och dess envisa vägran att försvinna: religionspsykologiska perspektiv*, 1993. (*Pyhän salaisuus : kätketty todellisuus ja nykyaika*, 2004.)
* *Det bländande mörkret: om andlig vägledning och psykologi i vår tid*, 1994. (*Häikäisevä pimeys : näkökulmia hengelliseen ohjaukseen*, 1995 / 2002.)
* *Tillvarons blå underton: morgonandakter, iakttagelser*, 1996. (*Pyhyyden kaipuu : usko ja aikamme ihminen*, 2003.)
* *Aljosjas leende*, 1997. 
* *Att se det dolda*, 1999. 
* *Toccata: J. S. Bachs andliga universum, iakttagelser och betraktelser*, 2000. (*Sielu ja sointi : Kirjoituksia J. S. Bachin elämästä ja uskosta*, 2002.)
* *Långsamhetens lov. Eller vådan av att åka moped genom Louvren*, 2001. (*Läsnäolon taito: Johdatus kiireettömään elämään*, 2002 / 2008.)
* *Ikonen i fickan: om yttre och inre resor*, 2003. (*Matkalla olon mysteeri: Tie ulos vie sisään*, 2005.) 
* *Sonjas godhet: medkänsla i en självupptagen tid*, 2006. (*Hyvyys ja myötätunto: Huolenpidon voimasta ja aikamme itsekkyydestä*, 2008.)
* *Till längtans försvar eller vemodet i finsk tango*, 2008. (*Kaipauksen puolustus*, 2010.)
* *Att älska livet mer än dess mening: betraktelser och övningar*, 2010. (*Vasta rakkaus antaa merkityksen*, 2011.)
* *Den dolda dörren*, 2014.
Jussi Niemi (professori)

**Erkki-Jussi Niemi** (s. 10. helmikuuta 1950 Pori) on Itä-Suomen yliopiston yleisen kielitieteen professori emeritus.

Niemi kirjoitti ylioppilaaksi Porin suomalaisessa yhteiskoulussa 1969, valmistui Turun yliopistosta filosofian kandidaatiksi 1976, filosofian lisensiaatiksi 1978 ja väitteli Turun yliopistossa filosofian tohtoriksi 1984. Hän opiskeli myös Yhdysvalloissa Indianan yliopiston (Bloomington) lingvistiikan laitoksella 1978–1979.

Työuransa Niemi aloitti Turun yliopiston tutkimusapulaisena 1976–1977 ja jatkoi Joensuun korkeakoulun (myöhemmin Joensuun yliopisto) englannin kielen assistenttina 1977–1979, fonetiikan ja yleisen kielitieteen lehtorina 1979–1989, yleisen kielitieteen yliassistenttina 1990–1993, apulaisprofessorina 1993–1998 ja professorina 1998–2009. Vuosina 1983–1984 hän työskenteli Jyväskylän yliopiston fonetiikan virkaa toimittavana apulaisprofessorina ja vuodesta 2010 lähtien Itä-Suomen yliopiston yleisen kielitieteen professorina. Turun yliopiston fonetiikan dosentti hän on ollut 1985 lähtien ja Oulun yliopiston psykolingvistiikan dosentti 1999 lähtien. Yhdysvaltalaisen Bostonin yliopiston afasiatutkimuskeskuksen vierailevana professorina hän oli 1989–1990.

Päätyönsä ohessa Niemi on ehtinyt toimia monessa kotimaisessa ja ulkomaisessa järjestössä sekä tieteellisten kokousten järjestelytoimikunnissa. Hän on ollut muun muassa Puhe ja kieli -lehden päätoimittaja 2001–2003, Suomen kielitieteellisen yhdistyksen puheenjohtaja 1995–1996, Suomen kognitiivisen kielentutkimuksen yhdistyksen perustajajäsen ja Nordic Association of Linguistsin puheenjohtaja 2003–2009. Niemi on myös ehtinyt kirjoittaa yli 160 tieteellistä julkaisua. Suomalaisen Tiedeakatemian jäseneksi hänet kutsuttiin 2007.

Jussi Niemen puoliso on Sinikka Niemi Itä-Suomen yliopiston ruotsin kielen professori emerita.

## Lähteet
Matti Niemi (professori)

**Matti Ilmari Niemi** (s. 24. helmikuuta 1958 Savitaipale) on Itä-Suomen yliopiston siviilioikeuden, erityisesti varallisuusoikeuden professori.

Niemi kirjoitti ylioppilaaksi Savitaipaleen yhteislukiossa 1977 ja valmistui oikeustieteen kandidaatiksi 1985, oikeustieteen lisensiaatiksi 1990, väitteli oikeustieteen tohtoriksi Lapin yliopistossa 1996 ja hänelle myönnettiin varatuomarin arvo 1987.

Työuransa alussa Niemi työskenteli viransijaisena nimismiehenä eri nimismiespiireissä 1985–1986 ja Lapin korkeakoulun ympäristöoikeuden assistenttina 1985–1988. Hän toimi myös Lapin korkeakoulun virkaa toimittavana apulaisprofessorina 1986, taloudellisten suhteiden viransijaisena yliassistenttina 1988–1989 ja Lapin yliopistoksi muuttuneen korkeakoulun oikeustieteen apulaisprofessorina 1989–1996, viransijaisena professorina 1997, apulaisprofessorina 1997–1998 ja lopulta professorina  1998–2001. Lapin yliopiston oikeustieteellisen tiedekunnan dekaanina Niemi oli 2000–2001 ja Englantilaisen Readingin yliopiston vierailevana professorina 1998–1999. Lappeenrannan teknillisen korkeakoulun, sittemmin Lappeenrannan teknillisen yliopiston yksityisoikeuden professorina hän työskenteli vuodesta 2001 ja Itä-Suomen yliopiston siviilioikeuden professorina vuodesta 2014.

## Teoksia
* *Päämäärien valtakunta: konventionalistinen analyysi lainopillisen tiedon edellytyksistä ja oikeusjärjestelmän perusteista,* 1996
* *Hohfeld ja oikeuksien analyysit,* esipuhe 1996
* *Maakaaren järjestelmä I: kiinteistökauppa ja muut luovutukset,* 1997, 2. uudistettu  painos 2016
* *Maakaaren järjestelmä II: kirjaaminen ja lainhuudatus,* 2004, 2. uudistettu painos 2012
* *Maakaaren järjestelmä III: kiinnitys ja panttioikeus,* 2010
* Artikkeleja kotimaisissa ja ulkomaisissa aikakauskirjoissa ja lehdissä.

## Lähteet
Au bonheur des ogres

**Au bonheur des ogres** (kansainvälisesti *The Scapegoat*) on vuonna 2013 ensi-iltansa saanut Nicolas Baryn ohjaama ranskalainen draamakomediaelokuva, jonka pääosissa ovat Raphaël Personnaz, Bérénice Bejo, Guillaume de Tonquédec ja Emir Kusturica.

*Au bonheur des ogres* perustuu Daniel Pennacin samannimiseen romaaniin *Au bonheur des ogres* (1985), joka on Pennacin *Malaussène*-saagan ensimmäinen osa. Romaanin pohjalta Nicolas Bary, Jérôme Fansten ja Serge Frydman laativat elokuvan käsikirjoituksen. Elokuvan tuottajina olivat Dimitri Rassam ja Jérôme Seydoux.

## Juoni

Suuri Malaussènen perhe vaikuttaa olevan päällisin puolin hämärän epänormaali, mutta kaoottisuuden alta paljastuu onnellinen perhe, jonka päänä on jokaiseen vastaantulevaan rakastuva äiti. Elämä ei käy koskaan tylsäksi tavaratalossa työskentelevälle Benjaminille, joka on perheen lapsista vanhin ja vastuussa koko sisaruslaumastaan. Kun onnettomuuksia alkaa tapahtua kaikkialla siellä missä Benjamin kulkee, niin poliisi kuin hänen työtoverinsakin alkavat epäillä häntä onnettomuuksien syyksi. Benjamin haluaa tietää miksi ja miten nämä onnettomuudet tapahtuvat ja mikä on hänen osansa niissä. Vastauksien saamiseksi hän alkaa selvittää asiaa pelottoman journalistin, Julian, kanssa.

## Näyttelijät

## Tuotanto
*Au bonheur des ogresin* kuvaukset alkoivat 16. helmikuuta 2012. Elokuva kuvattiin yhdentoista viikon ajan Pariisissa ja Luxemburgissa 13 070 000 euron budjetilla. Elokuvan tuotantoyhtiönä oli Chapter 2, ja elokuvan tuottamiseen osallistuivat myös Pathé, Bidibul Productions, France 2 Cinéma, Nexus Factory ja Alvy Productions. *Au bonheur des ogresin* teaser julkaistiin 20. kesäkuuta 2013 ja virallinen traileri 31. elokuuta 2013.

## Julkaisu ja vastaanotto
*Au bonheur des ogres* sai ensi-iltansa Luxemburgin elokuvajuhlilla 8. maaliskuuta 2013. Elokuvan Ranskan ensi-ilta oli Angoulêmen ranskankielisten elokuvien elokuvajuhlilla 25. elokuuta 2013. Elokuva sai teatteriensi-iltansa Ranskassa 16. lokakuuta 2013 ja oli Pathé Distributionin teatterilevittämä. Elokuva keräsi Ranskassa teatterikierroksensa aikana 158 674 katsojaa ja sai ranskalaisilta elokuvakriitikoilta ja yleisöltä lähinnä sekalaisen vastaanoton.

*Au bonheur des ogres* julkaistiin Ranskassa DVD:lle ja blu-raylle 26. helmikuuta 2014.

## Lähteet

## Aiheesta muualla
* 
* 
* ''Au bonheur des ogres'' AlloCinéssä 
* ''Au bonheur des ogres'' UniFrancessa
Paavo Kiljunen

**Paavo Kalevi Kiljunen** (s. 2. kesäkuuta 1951 Rantasalmi) on suomalainen kenraaliluutnantti, joka toimi  muun muassa Kainuun prikaatin komentajana, YK:n rauhanturvatehtävissä, Pohjoisen maanpuolustusalueen esikunnan päällikkönä, Maavoimien materiaalilaitoksen johtajana ja puolustusvoimien sotatalouspäällikkönä.

Kiljunen syntyi maanviljelijä Eino Kiljusen ja Lahja Laukkasen perheeseen. Hänen puolisonsa vuodesta 1975 on Kaija Virolainen.

Kiljunen tuli ylioppilaaksi Savonlinnan lyseosta 1970 ja valmistui Kadettikoulusta 1974. Sotakorkeakoulun hän suoritti 1983 ja Maanpuolustuskurssin 1992. Hän toimi opetusupseerina Pohjois-Karjalan Patteristossa 1974–1976 ja toimisupseerina ja toimistoesiupseerina Pääesikunnassa 1983–1988, toimistopäällikkönä UNIFIL:issä 1988–1989 sekä opettajana Sotakorkeakoulussa 1989–1992.  Puolustusministeriössä Kiljunen työskenteli 1992–1996 sekä 1997–2000 ja NORDBAT-pataljoonan komentajana YK:n UNPREDEP-rauhanturvaoperaatiossa  1996–1997. Kainuun prikaatia hän komensi 2000–2002 Ilkka Asparan jälkeen. KFOR-prikaatin komentajaksi Kosovoon Kiljunen tuli vuonna 2003 ja Pohjoisen maanpuolustusalueen esikunnan esikuntapäälliköksi hänet määrättiin vuoden 2004 alusta, minkä jälkeen hän toimi Maavoimien materiaalilaitoksen johtajana vuoteen 2009 ja sitten puolustusvoimien sotatalouspäällikkönä.

Kiljunen ylennettiin vänrikiksi 1971, luutnantiksi 1974, yliluutnantiksi 1976, kapteeniksi 1981, majuriksi 1986, everstiluutnantiksi 1992 ja everstiksi 1997. Prikaatikenraali hänestä tuli 2002 ja vuonna 2005 tapahtuneen kenraalimajuriksi ylentämisen jälkeen kenraaliluutnantti 2010.

Kiljunen valittiin Suomen Rauhanturvaajaliiton puheenjohtajaksi vuonna 2011.

## Lähteet
Monitoimikeskus Lumo

**Monitoimikeskus Lumo** on Vantaalla, Korson kaupunginosassa sijaitseva, vuonna 2003 valmistunut kulttuuri- ja liikuntakeskus. Uudisrakennuksen suunnittelijana oli arkkitehtitoimisto *P&R arkkitehdit*. Keskuksessa järjestetään muun muassa teatteriesityksiä, konsertteja, näyttelyitä, opiskelu-, luento- ja seminaaritilaisuuksia ja liikuntatapahtumia. Suurten yleisötilaisuuksien käyttöön keskuksessa on 325-paikkainen *Lumosali*. Siellä on myös monipuoliset mahdollisuudet taiteiden ja liikunnan harrastamiseen ja erilaisten yksityistilaisuuksien järjestämiseen. Keskuksen tiloissa sijaitsevat Vantaan kaupunginkirjaston ylläpitämä Lumon kirjasto ja kaupungin sivistystoimen Lumon lukio. Keskuksessa käy vuosittain noin puoli miljoonaa asiakasta.

Eri taiteenalojen opetusta Lumossa tarjoavat Musiikkileikkikoulu Lystileikki, Tikkurilan teatteri- ja sirkuskoulu, Vantaan kuvataidekoulu, Vantaan musiikkiopisto ja Vantaan tanssiopisto. Keskuksessa toimii myös Korson nuorisotila, Vantaa-infon toimipiste ja Vantaan Nuorisopalveluiden aluetoimisto.

Korson Vedon lentopallojaoston miesten edustusjoukkue Vantaa Ducks pelaa miesten 1-sarjan kotiottelunsa Lumohallissa.

## Lähteet
* Lumon palvelut
* Monitoimikeskus Lumo sykkii elämää ja tapahtumia 
* Vantaan arkkitehtuuristrategia 
### Viitteet
Alexandra Maquet

**Alexandra Maquet** (s. 27. syyskuuta 1988 Lyon, Ranska), tunnettu myös nimellä **Alma**, on ranskalainen laulaja ja lauluntekijä. Hän edusti Ranskaa vuoden 2017 Eurovision laulukilpailussa kappaleella ”Requiem” ja sijoittui 12:nneksi.

## Elämä ja ura
Alma eli oikealta nimeltään Alexandra Maquet varttui Lyonissa kahden nuoremman sisaren kanssa. Hänen lapsuudessaan perhe vietti aikaa myös Yhdysvalloissa, Italiassa ja Brasiliassa. Valmistuttuaan taloustieteen alalta hän muutti vuodeksi Milanoon, mutta sen jälkeen hän muutti Pariisiin tavoitellakseen muusikon uraa. Pariisissa Alma esiteltiin Nazim Khaledille, ja hän allekirjoitti sopimuksen Warner Music Francen kanssa. Kesäkuussa 2016 Alma julkaisi debyyttisinglensä *La chute est lente*.

9. helmikuuta 2017 ilmoitettiin, että Alma edustaisi Ranskaa vuoden 2017 Eurovision laulukilpailussa Kiovassa kappaleella ”Requiem”.

Hän valmistui IÉSEG School of Management: stä.

## Diskografia
### Albumit
* *Ma peau aime* (2017)

### Singlet
* *La chute est lente* (2016)
* *Requiem* (2017)

## Lähteet

## Aiheesta muualla
* Virallinen sivu
Aimee Watson

**Aimee Watson** (s. 28. heinäkuuta 1987 Sydney) on australialainen maastohiihtäjä.

Watson kilpaili junioreiden MM-kilpailuissa Strynissä 2004 sijoittuen 5 kilometrin vapaan hiihtotavan kilpailussa 73:nneksi. Tarvisiossa 2007 hän sijoittui samalla matkalla 72:nneksi ja 10 kilometrin yhdistelmäkilpailussa 68:nneksi. Vuoden 2008 alle 23-vuotiaiden MM-kilpailuissa Val Venostassa hän oli parhaimmillaan 24:s 15 kilometrin vapaan hiihtotavan yhteislähtökilpailussa. Vuotta myöhemmin Praz de Lys Sommandissa hän oli parhaimmillaan 28:s vapaan hiihtotavan 10 kilometrin kilpailussa. Hinterzartenissa 2010 hän oli 29:s sekä 15 kilometrin yhdistelmäkilpailussa että perinteisen 10 kilometrillä. Hiihdon MM-kilpailuissa hän kilpaili ensimmäisen kerran Liberecissä 2009 sijoittuen 30 kilometrin vapaan hiihtotavan yhteislähtökilpailussa 52:nneksi, 15 kilometrin yhdistelmäkilpailussa 59:nneksi ja 10 kilometrin perinteisen hiihtotavan kilpailussa 64:nneksi. Val di Fiemmessä 2013 hän oli 15 kilometrin yhdistelmäkilpailussa 65:s ja 10 kilometrin vapaan hiihtotavan kilpailussa 79:s. Falunissa 2015 hän oli Australian viestijoukkueen mukana 14:s, 15 kilometrin yhdistelmäkilpailussa 53:s ja 10 kilometrin vapaan hiihtotavan kilpailussa 54:s. Sotšin olympialaisissa 2014 hän oli 30 kilometrin vapaan hiihtotavan yhteislähtökilpailussa 54:s ja 10 kilometrin perinteisen hiihtotavan kilpailussa 63:s.

Watson kilpaili maastohiihdon maailmancupissa ensimmäisen kerran Liberecissä helmikuussa 2008. Ensimmäiset maailmancupin pisteensä hän saavutti Pyeongchangissa helmikuussa 2017 sijoituttuaan 15 kilometrin yhdistelmäkilpailussa 27:nneksi.

Hänen nuorempi veljensä Callum Watson on myös maastohiihtäjä.

## Lähteet
Asidotrofinen järvi

**Asidotrofinen järvi** (, happamuus) on järvi, johon laskee metsä- ja suo-ojista humuspitoista ja hapanta vettä ja jonka vedessä on samalla runsaasti maaperästä liuenneita mineraaleja. Se on siten dystrofinen järvi, mutta runsas mineraalipitoisuus luokittelee sen luokkansa alakategoriaan. Suoalueiden suodosvesissä on vain vähän ravinteita, joten soiden valuma-alueen järvet ovat karuja ja niiden biomassa vähäinen. Rantojen ominaisia kasvilajeja ovat esimerkiksi kurjenjalka, suovehka ja erilaiset sarat sekä erilaiset turpeessa elävät sammalet. Tämä järvityyppi on maailmalla melko harvinainen ja esimerkiksi Virossa näitä järvi suojellaan juuri sen vuoksi.

## Esimerkkejä
Viron tutkituista järvistä on asidotrofisia 19 eli 2,5&nbsp;%&nbsp;. Tällaisia järviä ovat esimerkiksi Meelva järv, Kõvera järv, Akste järv ja Lahojärv.

## Lähteet
Requiem (Alman kappale)

”**Requiem**” on ranskalaisen laulajan Alman esittämä kappale, jolla hän edusti Ranskaa Eurovision laulukilpailussa 2017. Kappaleen on säveltänyt ja sanoittanut Nazim Khaled. Alun perin kappale oli kokonaan ranskankielinen, mutta Eurovision loppukilpailua varten sanoitusta päätettiin muokata osin englanninkieliseksi. Samalla myös sovitukseen tehtiin muutoksia. Lopullinen versio kappaleesta julkaistiin 11. maaliskuuta 2017.

”Requiem” valittiin Ranskan edustuskappaleeksi 9. helmikuuta 2017. Hiukan myöhemmin kävi ilmi, että se oli esitetty pienelle yleisölle jo tammikuussa 2015, vaikka Eurovision sääntöjen mukaan edustuskappaleita ei olisi saanut julkaista kaupallisesti tai esittää julkisesti ennen syyskuun 2016 alkua. Säännön tarkoitus on asettaa kaikki kilpailijat tasapuoliseen asemaan. Siitä on kuitenkin joustettu aiemminkin tämänkaltaisissa tilanteissa, joissa kappaletta ei ole julkaistu kaupallisesti eikä esityksellä ole ollut merkittävää määrää katsojia.

Kappale kilpaili Euroviisujen finaalissa 13. toukokuuta, jossa se sai 135 pistettä ja saavutti sijan 12.

## Lähteet

## Aiheesta muualla
* Kappaleen ja artistin esittely Eurovision laulukilpailun verkkosivuilla
Aljuniedin metroasema

**Aljunied** on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989. Asemaa käyttävät East West Linen junat.

## Junat

## Lähteet

## Aiheesta muualla

* Aljuniedin metroasema Singaporen liikennelaitoksen sivuilla
Arévalo

**Arévalo** on kaupunki Kastilia ja Leónin itsehallintoalueella Espanjassa. Sen asukasluku vuonna 2016 oli noin 8100.


Arévalo-Plaza de la Villa7.JPG|Plaza de la Villa
CastilloDeArévalo.jpg|Castillo de Arévalo
Arévalo iglesia de San Martín.JPG|Iglesia de San Martín
Arevalo - Arco de Alcocer 1.jpg|Arco de Alcocer
Casa de los Sexmos.JPG|Museo de Historia de Arévalo
La Lugareja 01 by-dpc.jpg|Ermita de La Lugareja
Arevalo - Puente de Medina.jpg|Puente de Medina



## Lähteet

### Viitteet

## Aiheesta muualla
Sporofyytti

**Sporofyytti** eli **itiöpolvi** on sukupolvenvuorottelua ilmentävien kasvien monisoluinen vaihe, joka kehittyy mitoosilla kahden haploidin sukusolun muodostamasta tsygootista ja jonka kromosomisto on diploidi. Sporofyytti tuottaa haploideja itiöitä meioosilla, jotka voivat kehittyä gametofyyteiksi.

Sporofyytin rooli osana näkyvää kasvia on evoluution myötä kasvanut. Varhain kehittyneillä lajeilla, kuten useimmilla sammalilla, sporofyytin muodostaa sammalen kärkeen kasvava itiöpesäke. Myöhemmin kehittyneillä lajeilla, kuten siemenkasveilla, sporofyytti muodostaa näkyvän kasvin.

## Katso myös
* sukupolvenvuorottelu
* gametofyytti

## Lähteet
*
Merja-Riitta Stenroos

**Merja-Riitta Stenroos** (myös **Merja Riitta Black**; s. 5. lokakuuta 1963 Helsingin maalaiskunta) on kirjailija ja kielentutkija.

Suomessa syntynyt Stenroos muutti Skotlantiin opiskelemaan. Hän teki vuonna 1997 väitöskirjan Herefordshiren keskiaikaisista murteista. Hän on opettanut englanninkielistä kirjallisuutta Glasgow’n yliopistossa ja Norjassa Stavangerin korkeakoulussa

## Teokset
* Guldgrävarens tårar 1981, runoja
* Fri marknad 1983, runoja
* Kanariefågel blues 1985, runoja
* Talvi on hiljaisuutta ja vastarintaa: Uutta suomenruotsalaista lyriikkaa (toim.), WSOY 1986
* Tända och tända 1998, runoja 
* Fatima av tusen kyssar 2000, runoja

## Palkinnot ja tunnustukset
* Edith Södergran -palkinto, 1985

## Lähteet
Alli Huovinen

**Alli Huovinen** (s. 1941) on palkittu eläkkeellä oleva Oulun yliopiston matematiikan yliopistonlehtori, joka tunnetaan "matikkatätinä".

Rautavaaralla syntynyt Huovinen on asunut Oulussa vuodesta 1961. Oulun yliopistossa hän opiskeli matematiikkaa, teoreettista sekä kokeellista fysiikkaa, kemiaa ja kasvatustieteitä ja valmistui filosofian maisteriksi 1965 ja lisensiaatiksi 1968. Oulun yliopistossa Huovinen työskenteli opetustehtävissä yli neljäkymmentä vuotta, eläkkeelle hän jäi matematiikan lehtorina 2004. Huovinen opetti myös Lapin yliopistossa vuoteen 2009 asti. Ansiokkaasta työstään Huovinen on palkittu muun muassa Oulun yliopiston Hyvän opettajan palkinnolla, Oulun Osuuspankin tunnustuspalkinnolla, Teknologiateollisuuden 100-vuotissäätiön kannustuspalkinnolla ja Suomen matemaattisen yhdistyksen vuoden 2004 matematiikkapalkinnolla.

Huovinen on profiloitunut julkisuudessa "matikkatätinä" ja puolustanut voimakkaasti matematiikan opetusta. Huovisen mielestä matematiikan tunneilla ei pitäisi opiskella koodaamista.

## Lähteet

## Aiheesta muualla
*
Soft rock

**Soft rock** on musiikkigenre, joka kehittyi 1970-luvun alussa. Sille on tyypillistä keveys, melodisuus ja tunteelliset sanoitukset. Kappaleet noudattavat yksinkertaista säkeistö-kertosäe-kaavaa.

Soft rockin pioneereina pidetään artisteja Carole King, Bread ja James Taylor. Soft rock oli suosituimmillaan 1970-luvulta 1980-luvun alkuun, jolloin sitä esittivät muun muassa Elton John, Billy Joel, Fleetwood Mac ja Chicago. Nykyään soft rockia edustavat laulaja-lauluntekijät James Blunt ja Jack Johnson.

## Lähteet
Totally Vulgar – Live at Tuska 2013

**Totally Vulgar – Live at Tuska 2013** on suomalaisen death metal -yhtyeen Abhorrencen livealbumi. Se julkaistiin 10. helmikuuta 2017 levymerkillä Svart Records. Kappaleet on nimensä mukaisesti nauhoitettu yhtyeen vuoden 2013 Tuska-festivaalilla.

Yhtye juhlistaa albumiaan tekemällä neljän keikan kiertueen yhdessä Demilichin kanssa.

Imperiumin Serpent antoi albumille arvosanan 7,5/10. Hän sanoi yhtyeen välttävät räikeät soittomokat ja kuulostavan energiseltä, suurimman ongelman piillessä itse hiomattomissa kappaleissa.

## Kappaleet
#
#
#
#
#
#
#
#
#

## Arvostelut
* Imperiumi.net: 
* Inferno: 
* Kaaoszine: 

## Lähteet

## Aiheesta muualla
* 
*